Forslag til vedtægtsændring

Indstillet af DSKM bestyrelse 23-02-2022

Nuværende ordlyd:

§ 7 Sundhedsstyrelsens inspektorordning vedrørende den lægelige videreuddannelse

Den ordinære generalforsamling indstiller 6 inspektorer (speciallæger) samt 3 juniorinspektorer (læger under uddannelse til speciallæge) i specialet klinisk mikrobiologi til at varetage arbejdet i forbindelse med Sundhedsstyrelsens inspektorordning vedrørende den lægelige videreuddannelse. Der indstilles for 4 år ad gangen. Det tilstræbes at rekruttere speciallæger og læger under uddannelse til speciallæge fra alle uddannelsesregioner.

Forslag til ændring:

§ 7 Sundhedsstyrelsens inspektorordning vedrørende den lægelige videreuddannelse

Den ordinære generalforsamling indstiller 6 inspektorer (speciallæger) samt mindst 3 og op til 6 juniorinspektorer (læger under uddannelse til speciallæge) i specialet klinisk mikrobiologi til at varetage arbejdet i forbindelse med Sundhedsstyrelsens inspektorordning vedrørende den lægelige videreuddannelse. Der indstilles for 4 år ad gangen. Det tilstræbes, at rekruttere speciallæger og læger under uddannelse til speciallæge fra alle uddannelsesregioner. Såfremt ikke alle poster er besat, kan bestyrelsen udpege personer midlertidigt indtil indstilling til næstkommende generalforsamling

Baggrund for ændringsforslag:

Benni Bees, kontorfuldmægtig fra Sundhedsstyrelsen angiver i mail dateret 12. januar 2022 til Marianne Kragh Thomsen at Sundhedsstyrelsen ønsker udpegning af to juniorinspektorer per uddannelsesregion.

Den foreslåede formulering giver mulighed for at efterleve DSKMs love også såfremt, der ikke kan udpeges seks juniorinspektorer og giver mulighed for at bestyrelsen kan udpege personer midlertidigt frem til næstkommende generalforsamling.